  Майя Бывальцева Удмуртиысь Владислав Лекомцев Германиысь Дрезденын суй-пыдзыя сӧсыр спортсменъёслэн куасэн бызьылонъя но биатлонъя дуннелэн кубокез понна вожвылъяськонзылэн кыкетӥ люкетаз кыкетӥ зарни медаль утӥз. Со сярысь элькунысь спортъя дасяськонъя центрлэн «ВКонтакте» мерлыко вотэсысь огиназ ивортэмын. Кыкетӥ ӵошатскон нуналэ спортсменъёс вакчи дистанциын эркын амалэн кужымзэс мертазы. Владислав Лекомцев сюрессэ 13 минут 42,2 секундскын ортчиз но нырысетӥ луиз. Кыкетӥ но куинетӥ интыосты озьы ик Россиысь спортсменъёс басьтӥзы – Виталий Малышев (13:53.0) но Рушан Миннегулов (14:05.5). Тодэ вайытом, ӵошатсконъёслэн нырысетӥ нуналазы Лекомцев спринтын зарни медаль басьтӥз. 17-19 толшоре биатлонъя ӵошатсконъёс ортчозы.  Тегъёс: Спорт Удмуртия ВладиславЛекомцев куасэнбызьылон куас  